Վիկտոր Զուբկով

Վիկտոր Ալեքսեևիչ Զուբկով (, ), ռուս քաղաքական գործիչ, տնտեսագետ։ 2012 թվականի մայիսի 30-ից գազ արտահանող երկրների ֆորումի հետ փոխգործակցության հարցերով Ռուսաստանի նախագահի հատուկ ներկայացուցիչ։

Տնտեսագիտության դոկտոր, 1991-2004 թվականներին՝ տարբեր նախարարությունների և գերատեսչությունների ղեկավարի տեղակալ։ 2001-2007 թվականներին՝ Ռուսաստանի ֆինանսական հետախուզության ղեկավար։ 2007 թվականի սեպտեմբերի 14-ից մինչև 2008 թվականի մայիսի 7-ը՝ Ռուսաստանի Դաշնության Կառավարության նախագահ։ 2008-2012 թվականների մայիսի 7-ից 8-ը մինչ կառավարության նոր ղեկավարի նշանակումը՝ Ռուսաստանի կառավարության նախագահի պաշտոնակատար։ 2008 թվականի մայիսի 12-ից մինչև 2012 թվականի մայիսի 21-ը՝ Վլադիմիր Պուտինի կառավարության կազմում Ռուսաստանի կառավարության նախագահի առաջին տեղակալ։ Գազպրոմի տնօրենների խորհրդի նախագահ։ Հայրենիքին մատուցած ծառայությունների համար շքանշանի ասպետ։

Կենսագրություն 

 1958-1960 թվականներին՝ Մոնչեգորսկի վերանորոգման և մեխանիկական գործարանի, Մուրմանսկի մարզի Մոնչեգորսկ քաղաքի Նիտիս-Կումուժյե կոմբինատի Հյուսիսնիկել հանքի փականագործ։
 1960-1965 թվականներին սովորել է Լենինգրադի գյուղատնտեսական ինստիտուտում (Պուշկին քաղաք, Սանկտ Պետերբուրգի Պուշկինի շրջան)։
 1965-1967 թվականներին ծառայել է բանակում։
 1967-1985 թվականներին աշխատել է Լենինգրադի մարզի սովխոզներում բաժանմունքի կառավարչի, տնօրենի տեղակալի, տնօրենի, սովխոզների միավորման գլխավոր տնօրենի պաշտոններում։
 1985-1991 թվականներին եղել է Պրիոզերսկի քաղգործկոմի նախագահ, Խորհրդային Միության Կոմունիստական կուսակցության Պրիոզերսկի քաղաքային կոմիտեի առաջին քարտուղար, ԽՄԿԿ մարզային կոմիտեի գյուղատնտեսության և սննդի արդյունաբերության և ագրարային բաժնի վարիչ, Լենինգրադի մարզային գործադիր կոմիտեի նախագահի առաջին տեղակալ։
 1991-1993 թվականներին Սանկտ Պետերբուրգի քաղաքապետարանի արտաքին կապերի կոմիտեի նախագահի տեղակալ (միևնույն ժամանակ քաղաքապետարանի արտաքին կապերի կոմիտեի նախագահի պաշտոնը զբաղեցնում էր Վլադիմիր Պուտինը)։
 1993-1999 թվականներին՝ Ռուսաստանի Դաշնության հարկային պետական ծառայության ղեկավարի տեղակալ, Սանկտ Պետերբուրգի պետական հարկային տեսչության պետ։
 1999 թվականին իր թեկնածությունն է առաջադրել Լենինգրադի մարզի նահանգապետի պաշտոնում (հավաքած ձայների 8,6%-ով զբաղեցրել է չորրորդ տեղը)։
 1999-2001 թվականներին եղել է Ռուսաստանի Դաշնության հարկերի և տուրքերի նախարարի տեղակալ՝ ՌԴ ֆինանսների նախարարության Սանկտ Պետերբուրգի հարկային և գանձումների վարչության ղեկավար։
 2001-2004 թվականներին եղել է Ռուսաստանի Դաշնության ֆինանսների նախարարի առաջին տեղակալ, Ռուսաստանի Դաշնության ֆինանսական մոնիտորինգի կոմիտեի նախագահի պաշտոնակատար։
 2004-2007 թվականներին եղել է ֆինանսական մոնիտորինգի դաշնային ծառայության ղեկավար։
 2007 թվականի սեպտեմբերի 12-ին Ռուսաստանի նախագահ Վլադիմիր Պուտինը նրա թեկնածությունն առաջարկեց Ռուսաստանի Դաշնության կառավարության նախագահի պաշտոնում, և սեպտեմբերի 14-ին Ռուսաստանի Դաշնության Դաշնային ժողովի Պետական դուման հաստատեց նրան այդ պաշտոնում (նրա օգտին քվեարկել է 381 պատգամավոր, դեմ՝ 47, ձեռնպահ է մնացել 8 պատգամավոր)։ Պաշտոնավարել է մինչև 2008 թվականի մայիսի 8-ը, քանի դեռ Պետական դուման այդ պաշտոնում չի հաստատել Վլադիմիր Պուտինին։
 2007 թվականի հոկտեմբերի 4-ից մինչև 2012 թվականի մայիսի 25-ը՝ Ռուսաստանի Դաշնության անվտանգության խորհրդի մշտական անդամ։
 2007 թվականի հոկտեմբերի 15-ից մինչև 2008 թվականի մայիսի 27-ը Ռուսաստանի և Բելառուսի Միութենական պետության նախարարների խորհրդի նախագահ։
 2008 թվականի մայիսի 12-ից մինչև 2012 թվականի մայիսի 21-ը՝ Ռուսաստանի Դաշնության կառավարության նախագահի առաջին տեղակալ։ Նա ղեկավարում էր Ռուսաստանի Դաշնության կառավարությունում ագրոարդյունաբերական համալիրի, անտառային տնտեսության և ձկնորսության զարգացման հարցերը։
 2008 թվականի հունիսից Գազպրոմ ԲԲԸ տնօրենների խորհրդի նախագահն է։
 2008 թվականի դեկտեմբերի 12-ից մինչև 2011 թվականի օգոստոսի 19-ը՝ Ռոսագրոլիզինգ ԲԲԸ տնօրենների խորհրդի նախագահ։
 2010 թվականի հունվարի 11-ից մինչև 2012 թվականի մայիս՝ տնտեսական զարգացման և ինտեգրման Միացյալ կառավարական հանձնաժողովի նախագահի տեղակալ, մաքսային-սակագնային և ոչ սակագնային կարգավորման ենթահանձնաժողովի ղեկավար, արտաքին առևտրում պաշտպանական միջոցների ղեկավար։
 Մայիսի 7-ից 8-ը՝ ՌԴ կառավարության նախագահի պաշտոնակատար։
 2012 թվականի մայիսի 30-ից գազ արտահանող երկրների ֆորումի հետ փոխգործակցության հարցերով Ռուսաստանի նախագահի հատուկ ներկայացուցիչ։
 2012 թվականի հունվարից մինչև 2014 թվականի մարտ — Գազպրոմ գազաշարժիչային վառելիք ՍՊԸ վարչության նախագահ և գլխավոր տնօրեն։
 Պետերբուրգյան երկխոսություն ֆորումի ռուսական համակարգային կոմիտեի նախագահ։
 Ռուս ուղղափառ եկեղեցու կիրակնօրյա Նովո-Երուսաղեմյան Ստավրոպոլի արական վանքի վերականգնման բարեգործական հիմնադրամի վարչության նախագահ։

Կուսակցական պատկանելություն 
1967-ից 1991 թվականներին՝ ԽՄԿԿ անդամ։ 1995 թվականից մտնում էր կառավարությանը մոտ Մեր տունը Ռուսաստանն է կուսակցության կազմի մեջ։ 2000 թվականին զբաղեցրել է Միասնություն կուսակցության Պետերբուրգի միավորման ղեկավարի պաշտոնը։ 2002 թվականից ընդգրկված էր Միասնական Ռուսաստան կուսակցության կողմնակիցների շարժման համակարգող խորհրդի կազմում, սակայն խմբակցությունից դուրս գալուց հետո, որի կողմնակիցն է նա, նրա հետ այլևս կապ չի ունեցել։ Ռուսաստանի կառավարության նախագահ նշանակվելու պահին անկուսակցական է։

Գիտական աստիճան 

 Տնտեսագիտության թեկնածու։ Ատենախոսության թեման՝ «Լենինգրադի մարզի օրինակով հանքային-հումքային համալիրի հարկային մեխանիզմի կատարելագործումը» (պաշտպանված է 2000 թվականին Սանկտ Պետերբուրգի Գ. Պլեխանովի անվան պետական լեռնագործական ինստիտուտում)։
 Տնտեսագիտության դոկտոր։ Ատենախոսության թեման՝ «Ռուսաստանի Դաշնությունը հանցավոր եկամուտների օրինականացման (լվացման) և ահաբեկչության ֆինանսավորման հակազդման միջազգային համակարգում»։  Պաշտպանված է 2010 թվականին Ռուսաստանի Դաշնության նախագահին առընթեր պետական ծառայության ռուսական ակադեմիայում։

Դասային աստիճան 
 Ռուսաստանի Դաշնության 1-ին դասի գործող պետական խորհրդական

Մրցանակներ 
 Հայրենիքին մատուցած ծառայությունների համար 1-ին աստիճանի շքանշան (2012)
 Հայրենիքին մատուցած ծառայությունների համար 2-րդ աստիճանի շքանշան (2008 թվականի սեպտեմբերի 19)՝ պետության տնտեսական քաղաքականության իրականացման գործում ունեցած անձնական մեծ ավանդի և բազմամյա բեղմնավոր գործունեության համար
 Հայրենիքին մատուցած ծառայությունների համար 3-րդ աստիճանի շքանշան (2006 թվականի մայիսի 9)՝ Ռուսաստանի Դաշնության տնտեսական շահերի պաշտպանության գործում ներդրած մեծ ավանդի և երկարամյա բարեխիղճ աշխատանքի համար
 Հայրենիքին մատուցած ծառայությունների համար 4-րդ աստիճանի շքանշան (2000 թվականի ապրիլի 11)՝ պետությանը մատուցած ծառայությունների և տնտեսական բարեփոխումների իրականացման գործում ունեցած մեծ ավանդի համար
 Ալեքսանդր Նևսկու շքանշան (2015 թվական)
 սառը զենքի պարգև՝ սպայական դաշույն
 Աշխատանքային կարմիր դրոշ շքանշան (1981 թվական)
 Պատվո նշան շքանշան (1975 թվական)
 Աշխատանքի վետերան մեդալ (1986 թվական)
 Ռուսաստանի Դաշնության վաստակավոր տնտեսագետ (2001 թվականի սեպտեմբերի 16)՝ տնտեսության և ֆինանսական գործունեության բնագավառում ունեցած վաստակի համար
 Ռուսաստանի Դաշնության կառավարության պատվոգիր (1998 թվական)
 Ռուսաստանի Դաշնության նախագահի շնորհակալություն (2003 թվականի հոկտեմբերի 24)՝ հանցավոր ճանապարհով ստացված եկամուտների օրինականացման և ահաբեկչության ֆինանսավորման հակազդման համակարգի ստեղծման գործում ունեցած վաստակի համար
 Լենինգրադի մարզի պատվավոր քաղաքացի (2009 թվական)
 Վոլգոգրադի հերոս-քաղաքի պատվավոր քաղաքացի
 Պրիոզերսկա քաղաքի պատվավոր քաղաքացի
 Սեստրորեցկա քաղաքի պատվավոր բնակիչ (2015 թվական)
 Սուրբ Դանիել Մոսկվացի բարեպաշտ իշխանի 1-ին աստիճանի շքանշան (ՌՈՒԵ, 2011 թվական)
 Արժանիքների շքանշան (Հունգարիա) (Քաղաքացիական 2-րդ աստիճանի Աստղով Խաչ, 2012 թվականի հոկտեմբեր, հանձնվել է 2013 թվականի մարտի 27-ին)՝ հունգարա-ռուսական երկկողմ քաղաքական, տնտեսական, մշակութային և գործարար կապերի զարգացման համար:

Սեփականություն և եկամուտներ 
2013 թվականի հուլիսից մինչև 2014 թվականի փետրվարը տիրապետում էր Գազպրոմի բաժնետոմսերի շուրջ 0,0001  %-ը, բաժնեմասը վաճառել էր Ղրիմի միացման ֆոնին գնանշումների էական անկումից ոչ շատ առաջ։

Քաղաքական որոշումներ 
Վարչապետի առաջին կադրային որոշումը (2007 թվականի սեպտեմբերի 18) պաշտպանության նախարար Սերդյուկովի պաշտոնաթողության խնդրագիրն էր «մտերիմ ազգակցական հարաբերությունների պատճառով»։ Հրաժարականը, սակայն, չի ընդունվել։

Ծանոթագրություններ

Արտաքին հղումներ 
 Зубков Виктор Алексеевич. Досье: бизнес-интересы, родственники и деловые связи 
 И. о. Председателя Правительства Российской Федерации Зубков Виктор Алексеевич
 Совет директоров ОАО «Газпром» — Зубков Виктор Алексеевич
 Биография на сайте Правительства Российской Федерации
 Биография на сайте ИТАР-ТАСС

«Միասնական Ռուսաստան» կուսակցության անդամներ
«Աշխատանքի վետերան» մեդալակիրներ
Աշխատանքային կարմիր դրոշի շքանշանի ասպետներ
«Հայրենիքին մատուցած ծառայությունների համար» 4-րդ աստիճանի շքանշանի ասպետներ
«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Տնտեսագիտական գիտությունների դոկտորներ
Գիտնականներ այբբենական կարգով
Ռուսաստանի «Հայրենիքին մատուցած ծառայությունների համար» 1-ին աստիճանի շքանշանի ասպետներ
Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Ռուս քաղաքական գործիչներ
Ռուս տնտեսագետներ
Մոսկվայի 850-ամյակի հուշամեդալով պարգևատրվածներ